9. การจัดการ

  9.1 ผู้บริหารแผน

  ศาลล้มละลายกลาง ได้มีคำสั่งให้ฟื้นฟูกิจการของบริษัทฯ เมื่อวันที่ 8 พฤษภาคม 2543
  โดยมีบริษัท
  รามคำแหง แพลนเนอร์ จำกัด เป็นผู้ทำแผนและต่อมามีการเปลี่ยนผู้ทำแผนเป็นบริษัท มหาราช
  แพลนเนอร์ จำกัด ซึ่งได้รับการแต่งตั้งจากศาลให้เป็นผู้ทำแผนคนใหม่ เมื่อวันที่ 2 มีนาคม 2544
  และเป็นผู้บริหารแผน เมื่อวันที่ 11 ธันวาคม 2545 ดังนั้น
  อำนาจและหน้าที่ในการบริหารงานของคณะกรรมการ บริษัทฯ และสิทธิตามกฎหมายของผู้ถือหุ้น
  เว้นแต่สิทธิในการได้รับเงินปันผลจึงตกเป็นของผู้บริหารแผนทั้งหมด

  บริษัท มหาราช แพลนเนอร์ จำกัด เป็นนิติบุคคลประเภทจำกัดความรับผิด
  และจดทะเบียนจัดตั้งขึ้นภายใต้กฎหมายของประเทศไทย เมื่อวันที่ 19 กุมภาพันธ์ 2541
  เลขที่ทะเบียนการค้าของบริษัทฯ คือ (4) 197/2541 ปัจจุบัน บริษัทฯ มีทุนจดทะเบียน
  1,000,000 บาท

  รายชื่อผู้ถือหุ้นของบริษัท มหาราช แพลนเนอร์ จำกัด ณ วันที่ 12 มีนาคม 2546

+---------------------------------+------------------+-----------------+
| ชื่อ                              | จำนวนหุ้น          | สัดส่วน (%)       |
+---------------------------------+------------------+-----------------+
| 1.  นาย วิกิจ หอรุ่งเรือง            | 4,747            | 47.47           |
+---------------------------------+------------------+-----------------+
| 2.  นางสาว เพ็ญพรรณี หอรุ่งเรือง     | 4,747            | 47.47           |
+---------------------------------+------------------+-----------------+
| 3.  นายสวัสดิ์ หอรุ่งเรือง            | 502              | 5.02            |
+---------------------------------+------------------+-----------------+
| 4.  Mr. Abinash Majhi           | 1                | 0.01            |
+---------------------------------+------------------+-----------------+
| 5.  นาย สุนทร ฉายแหลมหลัก         | 1                | 0.01            |
+---------------------------------+------------------+-----------------+
| 6.  นางสาว ปัทมา หอรุ่งเรือง        | 1                | 0.01            |
+---------------------------------+------------------+-----------------+
| 7.  นางสาว นุชนารถ หอรุ่งเรือง      | 1                | 0.01            |
+---------------------------------+------------------+-----------------+
| รวม                             | 10,000           | 100.00          |
+---------------------------------+------------------+-----------------+

  คณะกรรมการของบริษัท มหาราช แพลนเนอร์ จำกัด ณ วันที่ 31 ธันวาคม 2546 ประกอบด้วย

+----------------------------------+-----------------------------------+
| ชื่อ                               | ตำแหน่ง                            |
+----------------------------------+-----------------------------------+
| 1. นาย สวัสดิ์ หอรุ่งเรือง             | ประธานกรรมการ                     |
+----------------------------------+-----------------------------------+
| 2. นาย อนุตร จาติกวนิช              | กรรมการ                           |
+----------------------------------+-----------------------------------+
| 3.  Mr. Abinash Majhi            | กรรมการ                           |
+----------------------------------+-----------------------------------+

  กรรมการผู้มีอำนาจคือ นายสวัสดิ์ หอรุ่งเรือง

  ขอบเขต และ อำนาจหน้าที่ ของผู้บริหารแผน

  เมื่อวันที่ 11 เมษายน 2545 ศาลล้มละลายมีคำสั่งเห็นชอบด้วยแผนฟื้นฟูกิจการตามมาตรา
  90/58 ของพระราชบัญญัติล้มละลาย โดยบริษัท มหาราชแพลนเนอร์ จำกัด เป็นผู้บริหารแผน
  ซึ่งมีสิทธิและอำนาจ ดังต่อไปนี้

  1. อำนวยความสะดวกและดำเนินธุรกรรมตามที่ระบุไว้ในแผน

2.  ดำเนินการลดทุนหรือเพิ่มทุนของบริษัทฯ (แล้วแต่กรณี) ตามที่ได้กำหนดไว้ในแผน

3.  จัดจำหน่ายทรัพย์สินตามที่กำหนดไว้ในแผน

4.  รวบรวมทรัพย์สินและการดำเนินการใช้สิทธิเรียกร้องในทางคดี

5.  ชำระเงินให้แก่เจ้าหนี้ตามที่กำหนดในแผนรวมทั้งใช้สิทธิในการหักกลบลบหนี้กับเจ้าหนี้ที่มีหนี้ค้างชำระอยู่กับบริษัทฯ

6.  แก้ปัญหาที่เกิดขึ้นก่อนที่จะยกเลิกการฟื้นฟูกิจการของบริษัทฯ

7.  ร้องขอต่อศาลล้มละลายเพื่อแก้ไขเปลี่ยนแปลงข้อบังคับ หรือหนังสือบริคณห์สนธิ
    หรือตราสารจัดตั้งบริษัทฯ ตามแนวทางที่กำหนดไว้ในแผน

8.  ใช้สิทธิตามกฎหมายต่าง ๆ ของผู้ถือหุ้น ยกเว้นสิทธิในการรับเงินปันผล

9.  บริหารกิจการและทรัพย์สินของบริษัทฯ

10. จำหน่ายสินทรัพย์ของบริษัทฯ เมื่อได้รับความเห็นชอบจากคณะกรรมการเจ้าหนี้
    เว้นแต่จะเป็นการขายในการค้าปกติ
    และการขายเศษเหล็กและวัสดุคงเหลือซึ่งผู้บริหารแผนมีอำนาจทำได้ตามแผนฟื้นฟูกิจการ

11. รายงานต่อศาลในเรื่องเกี่ยวกับความสำเร็จของสิ่งที่จะต้องกระทำตามข้อ 16.2
    ของแผนและร้องขอออกจากการฟื้นฟูกิจการ

12. ติดต่อกับหน่วยงานภาครัฐหรือหน่วยงานที่กำกับดูแล เช่นกระทรวงพาณิชย์ กลต.
    ตลาดหลักทรัพย์ฯ และคณะกรรมการส่งเสริมการลงทุน (BOI)
    เพื่อให้บรรลุวัตถุประสงค์ของการปฏิบัติแผนฟื้นฟูกิจการ

13. ตรวจทานสัญญาต่าง ๆ ของบริษัทฯ และเอกสารที่สำคัญอื่นๆ

14. ทำรายงานการปฏิบัติตามแผนฟื้นฟูกิจการเสนอต่อคณะกรรมการเจ้าหนี้ทุกเดือน
    หรือตามที่คณะกรรมการเจ้าหนี้ร้องขอตามความเหมาะสม

15. แต่งตั้งหรือถอดถอนประธานเจ้าหน้าที่บริหาร และหัวหน้าฝ่ายการเงิน
    โดยอาศัยมติเสียงข้างมากพิเศษ และ/หรือ ตามคำขอของพันธมิตรร่วมทุน (ถ้ามี)

16. จัดทำและจัดให้บริษัทฯเสนอแผนงานทางธุรกิจ
    และงบประมาณประจำปีในแบบที่คณะกรรมการเจ้าหนี้เห็นชอบ
    และจัดทำค่าใช้จ่ายประจำเดือนและอนุมัติการเบิกจ่าย

17. พิจารณาดำเนินการโดยใช้ดุลยพินิจอันสมควรของผู้บริหารแผนตามคำเสนอแนะของคณะกรรมการเจ้าหนี้ตามข้อกำหนดในแผนฟื้นฟูกิจการ

  ผู้บริหารแผนมีอำนาจ และหน้าที่ทั้งหมดในฐานะผู้บริหารแผนตามพระราชบัญญัติล้มละลาย
  และที่กำหนดในแผนฟื้นฟูกิจการ ในการจัดการสินทรัพย์ของบริษัทฯ การทำเอกสารต่าง
  ๆในนามบริษัทฯ และดำเนินการอื่นใดที่จำเป็นเพื่อดำเนินธุรกิจของบริษัทฯภายในขอบเขตของแผน
  ผู้บริหารแผนจะต้องไม่จำหน่ายสินทรัพย์ของบริษัทฯ
  นอกจากจะเป็นทางการค้าปกติธุรกิจหรือได้รับมอบอำนาจตามแผน และจะไม่ลงนามในเอกสารใด
  ๆ ในนามบริษัทฯอันเป็นผลให้ก่อภาระผูกพันเพิ่มเติมแก่บริษัทฯ
  หรือยกเลิกภาระผูกพันหรือสิทธิเรียกร้องใด ๆ ซึ่งบริษัทฯมีต่อลูกหนี้ และต้องไม่อนุมัติรายการใด
  ๆ ที่ตนเองหรือบุคคลที่เกี่ยวข้องอาจมีความขัดแย้งทางผลประโยชน์ มีส่วนได้เสีย
  หรืออาจมีความขัดแย้งทางผลประโยชน์ในลักษณะอื่นใดกับบริษัทฯ
  ยกเว้นจะได้รับความยินยอมจากคณะกรรมการเจ้าหนี้

  เมื่อบริษัทฯปฏิบัติตามเงื่อนไขของแผนฟื้นฟูกิจการครบถ้วน
  ผู้บริหารแผนจะดำเนินการแต่งตั้งผู้บริหารบริษัทโดยความเห็นชอบจากคณะกรรมการเจ้าหนี้

  9.2 คณะกรรมการและผู้บริหารของบริษัท

โครงสร้างการจัดการ

  1) คณะกรรมการบริษัทฯ

+---+----------------------------+------------------------------------+
|   | ชื่อ                         | ตำแหน่ง                             |
+---+----------------------------+------------------------------------+
| 1 | นายสวัสดิ์ หอรุ่งเรือง*          | ประธานกรรมการและกรรมการผู้จัดการใหญ่   |
| . |                            |                                    |
+---+----------------------------+------------------------------------+
| 2 | นายวีรชัย เมฆวรวุฒิ            | กรรมการ (ตัวแทนจากบรรษัทบริหารสินทรัพย์) |
| . |                            |                                    |
+---+----------------------------+------------------------------------+
| 3 | นายพิชัย จิรังค์สรรพสุข          | กรรมการ                            |
| . |                            | (ตัวแทนจ                            |
|   |                            | ากบรรษัทเงินทุนอุตสาหกรรมแห่งประเทศไทย) |
+---+----------------------------+------------------------------------+
| 4 | Mr. Christopher Charles    | กรรมการ (ตัวแทนจากผู้ถือตราสารหนี้)      |
| . | Sherriff Harborne          |                                    |
+---+----------------------------+------------------------------------+
| 5 | นายชาญ บูลกุล                | กรรมการ                            |
| . |                            |                                    |
+---+----------------------------+------------------------------------+
| 6 | นายอนุตร จาติกวณิช            | กรรมการ                            |
| . |                            |                                    |
+---+----------------------------+------------------------------------+
| 7 | Mr. Kerry Hill*            | กรรมการ และประธานเจ้าหน้าที่บริหาร      |
| . |                            | (CEO)                              |
+---+----------------------------+------------------------------------+
| 8 | Mr. Abinash Majhi          | กรรมการและ Finance Director        |
| . |                            |                                    |
+---+----------------------------+------------------------------------+
| 9 | ผศ. รวีวัลย์ ภิยโยพนากุล        | กรรมการอิสระ                        |
| . |                            | และประธานคณะกรรมการตรวจสอบ         |
+---+----------------------------+------------------------------------+
| 1 | รศ.ดร. วสันต์ พงศ์ศาพิชญ์       | กรรมการอิสระ และกรรมการตรวจสอบ      |
| 0 |                            |                                    |
| . |                            |                                    |
+---+----------------------------+------------------------------------+
| 1 | นางพรรณี วรวุฒิจงสถิต          | กรรมการอิสระ และกรรมการตรวจสอบ      |
| 1 |                            |                                    |
| . |                            |                                    |
+---+----------------------------+------------------------------------+

  * หมายเหตุ : Mr. Kerry Hill ได้ลาออกจากการตำแหน่ง ตั้งแต่วันที่ 16 ธันวาคม 2546
  และคณะกรรมการเจ้าหนี้มีมติอนุมัติให้แต่งตั้งนายสวัสดิ์ หอรุ่งเรือง เป็นกรรมการผู้จัดการใหญ่
  (President) โดยมีผลตั้งแต่วันที่ 10 มีนาคม 2547

  ขอบเขตอำนาจหน้าที่คณะกรรมการ

  ผู้บริหารแผนได้กำหนดขอบเขตอำนาจหน้าที่ของคณะกรรมการบริษัทฯ ดังต่อไปนี้

1.  พิจารณาอนุมัติการเปลี่ยนแปลงที่สำคัญของโรงงานผลิตเหล็กแผ่นรีดร้อนของบริษัทฯ

2.  พิจารณาอนุมัติการต่อเติมหรือการเลิกใช้โรงงานผลิตเหล็กของบริษัทฯ

3.  พิจารณาอนุมัติการก่อสร้างโรงงานแห่งใหม่ของบริษัทฯ

4.  พิจารณาอนุมัติการออกหุ้นสามัญใหม่

5.  มีอำนาจในการกู้ยืมเงินนอกเหนือไปจากเงินกู้สำหรับใช้เป็นเงินทุนหมุนเวียน
    โดยมียอดรวมไม่เกิน 2 ล้านเหรียญสหรัฐ

6.  พิจารณาอนุมัติให้บริษัทฯทำสัญญาใด ๆ ที่มีความผูกพันนานกว่า 2 ปี และหรือมีมูลค่ารวมเกิน
    20 ล้านเหรียญสหรัฐ

7.  ปฏิบัติงานตามหน้าที่ตามที่กฎหมายหรือหนังสือบริคณห์สนธิของบริษัทฯ
    ที่ระบุให้ขออนุมัติจากคณะกรรมการ และหรือที่ประชุมผู้ถือหุ้น

8.  อนุมัติแผนธุรกิจและงบประมาณประจำปี

9.  อนุมัติในส่วนที่เกี่ยวกับการดำเนินธุรกิจและงบการลงทุน

10. อนุมัติมอบอำนาจให้เจ้าหน้าที่ลงนามในสัญญาในนามบริษัทฯตามปกติธุรกิจ

11. จัดประชุมคณะกรรมการบริหารประจำเดือนและแต่งตั้งผู้สอบบัญชีอิสระที่มีชื่อเสียงได้รับการยอมรับในระดับนานาชาติ

12. แต่งตั้งคณะกรรมการการตรวจสอบ

13. พิจารณาคำแนะนำจากคณะกรรมการตรวจสอบ
    และสั่งให้ดำเนินการตามที่เห็นควรในช่วงที่บริษัทฯดำเนินงานภายใต้แผนฟื้นฟูกิจการ

  อำนาจของคณะกรรมการบริษัทฯจะถูกสลับและโอนไปยังผู้บริหารแผน
  ระหว่างการดำเนินการตามแผนจนกว่าศาลจะมีคำสั่งยกเลิกหรือระงับแผนฟื้นฟูกิจการของบริษัทฯ

  2) คณะกรรมการตรวจสอบ

+---+----------------------------+------------------------------------+
|   | ชื่อ                         | ตำแหน่ง                             |
+---+----------------------------+------------------------------------+
| 1 | ผศ. รวีวัลย์ ภิยโยพนากุล        | ประธานคณะกรรมการตรวจสอบ            |
| . |                            |                                    |
+---+----------------------------+------------------------------------+
| 2 | รศ. ดร. วสันต์ พงศ์ศาพิชญ์      | กรรมการตรวจสอบ                     |
| . |                            |                                    |
+---+----------------------------+------------------------------------+
| 3 | นางพรรณี วรวุฒิจงสถิต          | กรรมการตรวจสอบ                     |
| . |                            |                                    |
+---+----------------------------+------------------------------------+

  ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทฯมีการรายงานทางการเงินอย่างถูกต้องและเปิดเผยอย่างเพียงพอ
    โดยการประสานงานกับผู้สอบบัญชีภายนอก
    และผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใด ๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทฯก็ได้

2.  สอบทานให้บริษัทฯมีระบบการควบคุมภายในและการตรวจสอบภายในที่มีความเหมาะสมและมีประสิทธิผล
    โดยสอบทานร่วมกับผู้สอบบัญชีภายนอกและผู้ตรวจสอบภายใน

3.  สอบทานการปฏิบัติงานของบริษัทฯให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจหลักทรัพย์

4.  พิจารณาคัดเลือกและเสนอแต่งตั้งผู้สอบบัญชีของบริษัทฯ
    รวมถึงพิจารณาเสนอค่าตอบแทนของผู้สอบบัญชีโดยคำนึงถึงความน่าเชื่อถือ
    ความเพียงพอของทรัพยากร และปริมาณงานตรวจสอบของสำนักงานตรวจสอบบัญชีนั้น
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัทฯ

5.  พิจารณาการเปิดเผยข้อมูลของบริษัทฯในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  ปฏิบัติการอื่นใดตามที่คณะกรรมการบริษัทฯมอบหมายและคณะกรรมกาตรวจสอบเห็นชอบด้วย
    เช่น ทบทวนนโยบายการบิหารทางการเงินและการบริหารความเสี่ยง
    ทบทวนการปฏิบัติตามจรรยาบรรณทางธุรกิจของผู้บริหาร
    ทบทวนร่วมกับผู้บริหารของบริษัทฯในรายงานสำคัญ ๆ
    ที่ต้องเสนอต่อสาธารณชนตามที่กฎหมายกำหนด ได้แก่
    บทรายงานและการวิเคราะห์ของฝ่ายบริหาร เป็นต้น

7.  จัดทำรายงานกิจกรรมของคณะกรรมกาตรวจสอบ
    โดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวลงนามโดยประธานกรรมการตรวจสอบ
    รายการดังกล่าวประกอบด้วยข้อมูลดังต่อไปนี้

-   ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทฯถึงความถูกต้อง
    ครบถ้วน เป็นที่เชื่อถือได้

-   ความเห็นเกี่ยวกับความเพียงพอของระบบการควบคุมภายในของบริษัทฯ

-   เหตุผลที่เชื่อว่าผู้สอบบัญชีของบริษัทฯเหมาะสมที่จะได้รับการแต่งตั้งต่อไปอีกวาระหนึ่ง

-   ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

-   รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ

  ทั้งนี้ การมอบอำนาจดังกล่าวข้างต้น
  คณะกรรมการตรวจสอบจะต้องปฏิบัติตามข้อกำหนดและระเบียบวาระต่าง ๆ
  ที่ได้รับอนุมัติจากคณะกรรมการบริษัทฯ และต้องไม่อนุมัติรายการใด ๆ
  ที่ตนเองหรือบุคคลที่อาจมีความขัดแย้งทางผลประโยชน์ มีส่วนได้เสีย
  หรืออาจมีความขัดแย้งทางผลประโยชน์ในลักษณะอื่นใดกับบริษัทฯ
  และจะต้องเปิดเผยรายการดังกล่าวต่อคณะกรรมการบริษัทฯเพื่อให้คณะกรรมการบริษัทฯพิจารณา

  3) คณะกรรมการบริหาร

+----+----------------------+------------------------------------------+
|    | ชื่อ                   | ตำแหน่ง                                   |
+----+----------------------+------------------------------------------+
| 1. | นาย สวัสดิ์ หอรุ่งเรือง    | ประธานคณะกรรมการบริหารและกรรมการผู้จัดการใหญ่ |
|    |                      |                                          |
+----+----------------------+------------------------------------------+
| 2. | Mr. Kerry Hill*      | ประธานเจ้าหน้าที่บริหาร (CEO)                 |
|    |                      |                                          |
+----+----------------------+------------------------------------------+
| 3. | นายอนุตร จาติกวณิช      | กรรมการบริหาร                             |
|    |                      |                                          |
+----+----------------------+------------------------------------------+
| 4. | Mr. Abinash Majhi.   | กรรมการบริหารและ Finance Director         |
|    |                      |                                          |
+----+----------------------+------------------------------------------+

  ขอบเขต อำนาจหน้าที่ ประธานกรรมการบริหาร

  1. ให้คำแนะนำแก่ผู้ถือหุ้นในการอนุมัติในสัญญาของบริษัทฯ
  เพื่อประโยชน์ตามปกติธุรกิจที่ได้รับการรับรองจากคณะกรรมการบริษัทฯ

  2.
  ให้คำแนะนำแก่ผู้ถือหุ้นในการอนุมัติการลงทุนหรือถอนการลงทุนในโครงการขนาดใหญ่ที่ได้รับการรับรองจากคณะกรรมการบริษัทฯ

  3. ประสานงานกับหน่วยงานกำกับดูแลของรัฐ

  4. ประสานงานกับสถาบันการเงินเพื่อประโยชน์ตามปกติธุรกิจ

  ขอบเขตและอำนาจหน้าที่ของคณะกรรมการบริหาร

  คณะกรรมการบริษัทฯ จะมอบหมายและมอบอำนาจให้แก่กรรมการบริหาร ในการดำเนินการ
  และจัดการธุรกิจของคณะผู้บริหารของบริษัทฯ ในส่วนที่เกี่ยวกับการผลิตของบริษัทฯ
  ประกอบด้วยโรงงานผลิตเหล็กแผ่นรีดร้อน และโรงงานผลิตผลิตภัณฑ์ต่อเนื่อง ซึ่งรวมถึง

1.  ทบทวนและนำเสนอแนวทางการควบคุมงบประมาณด้านการผลิตประจำปี

2.  ทบทวนและนำเสนอแนวทางการควบคุมงบประมาณการลงทุนประจำปี

3.  พิจารณาอนุมัติการลงนามในสัญญาใดๆ (การทำธุรกรรมซื้อขาย) ที่มีผลผูกพันบริษัทฯ นานกว่า
    1 ปี หรือมีมูลค่ารวมเกิน 12 ล้านเหรียญสหรัฐ

4.  ตรวจสอบ และดำเนินการตามที่จำเป็น เดือนละ 2 ครั้ง ในเรื่องเกี่ยวกับธุรกิจปกติ

5.  ดูแลให้มีการตรวจสอบกิจการภายในที่เพียงพอ

6.  พิจารณาอนุมัติการจัดซื้อ ชำระเงินหรืองานด้านบัญชีตามระดับที่กำหนด

  ทั้งนี้ คณะกรรมการบริหารจะต้องปฏิบัติตามข้อกำหนดและระเบียบวาระต่าง ๆ
  ที่ได้รับอนุมัติจากคณะกรรมการบริษัทฯ และต้องไม่อนุมัติรายการใด ๆ
  ที่ตนเองหรือบุคคลที่อาจมีความขัดแย้งทางผลประโยชน์ มีส่วนได้เสีย
  หรืออาจมีความขัดแย้งทางผลประโยชน์ในลักษณะอื่นใดกับบริษัทฯและบริษัทย่อย
  และจะต้องเปิดเผยรายการดังกล่าวต่อคณะกรรมการบริษัทฯเพื่อให้คณะกรรมการบริษัทฯพิจารณา

  4) คณะผู้บริหาร

+---+------------------------+----------------------------------------+
|   | ชื่อ                     | ตำแหน่ง                                 |
+---+------------------------+----------------------------------------+
| 1 | นาย สวัสดิ์ หอรุ่งเรือง      | กรรมการผู้จัดการใหญ่                       |
| . |                        |                                        |
|   |                        |                                        |
|   |                        |                                        |
+---+------------------------+----------------------------------------+
| 2 | Mr. Abinash Majhi      | Finance Director                       |
| . |                        |                                        |
|   |                        |                                        |
|   |                        |                                        |
+---+------------------------+----------------------------------------+
| 3 | นาย ชูทิศ รัตนทัศนีย์        | ผู้จัดการฝ่ายอำนวยการและขนส่ง               |
| . |                        |                                        |
|   |                        |                                        |
|   |                        |                                        |
+---+------------------------+----------------------------------------+
| 4 | Mr. Sid Silk *         | ที่ปรึกษาบริษัท                             |
| . |                        | ดำรงตำแหน่งผู้จัดการโรงงานหลอมและขึ้นรูป      |
|   |                        |                                        |
|   |                        |                                        |
+---+------------------------+----------------------------------------+
| 5 | นาย วิชัย อัศวชัยณรงค์      | ผู้จัดการโรงงานผลิตเหล็กแผ่นรีดร้อน            |
| . |                        |                                        |
|   |                        |                                        |
|   |                        |                                        |
+---+------------------------+----------------------------------------+
| 6 | นายกนกพงษ์ เลาหะจินดา    | ผู้จัดการโรงงานผลิตผลิตภัณฑ์ต่อเนื่อง            |
| . |                        |                                        |
|   |                        |                                        |
|   |                        |                                        |
+---+------------------------+----------------------------------------+

หมายเหตุ: * Mr. Sid Silk เป็นที่ปรึกษาของบริษัทฯ

  ขอบเขตและอำนาจหน้าที่ของคณะผู้บริหาร

  บริษัทฯ
  จะจัดสรรและมอบหมายอำนาจให้คณะผู้บริหารมีสิทธิและหน้าที่ในการควบคุมดูแลการผลิตและบริหารงานของโรงงานผลิตในทุกๆ
  ด้าน ภายใต้ความควบคุมและอำนาจของคณะกรรมการบริษัทฯ และกรรมการบริหาร โดยรวมถึง

1.  การอนุมัติค่าใช้จ่ายในการดำเนินงานและค่าใช้จ่ายลงทุนตามปกติธุรกิจ
    โดยที่โครงการนั้นได้รับอนุมัติมาแล้วจากคณะกรรมการบริษัทฯ และกรรมการบริหาร

2.  ดูแลให้บริษัทฯ ได้รับชำระเงินสดหรือสิ่งตอบแทนที่มีค่าเทียบเท่าตามสิทธิที่พึงได้รับ
    ภายใต้ข้อบังคับของรัฐบาล
    และเงื่อนไขในสัญญาปรับปรุงโครงสร้างหนี้เกี่ยวกับการควบคุมการแลกเปลี่ยนเงินตราต่างประเทศ
    และตามเงื่อนไขที่กำหนดในสัญญาปรับปรุงโครงสร้างหนี้และแผนรายได้ทุกชนิดและเงินจำนวนที่จะใช้ในการชำระคืนต้นทุนจะต้องมีการโอนผ่านบัญชีธนาคารที่กรรมการบริหารกำหนด

3.  จัดจ้างและยืนยันการจ้างงานแก่บุคลากรที่ทำงานอยู่กับบริษัทฯ ในปัจจุบัน หากบริษัทฯ
    สามารถเปิดดำเนินการได้ตามปกติ โดยสามารถกำหนดระยะเวลาการจ้าง
    ค่าตอบแทนและผลประโยชน์อื่นๆ ในกรณีของผู้บริหารระดับสูงนั้น
    ผู้บริหารจะต้องได้รับการอนุมัติจากคณะกรรมการบริษัทฯ และกรรมการบริหารก่อน

4.  ถอดถอนพนักงานโดยมีหรือไม่มีสาเหตุ ภายใต้ข้อบังคับของกฎหมาย และสัญญาการจ้างงาน
    ในกรณีของผู้บริหารระดับสูงนั้น ผู้บริหารจะต้องได้รับการอนุมัติจากคณะกรรมการบริษัทฯ
    และกรรมการบริหารก่อน

5.  ทำสัญญาการใช้วัตถุดิบรวมถึงเศษเหล็ก เหล็กพรุน และวัสดุอื่นๆ
    และสัญญาบริการที่เกี่ยวข้องในการขนส่งวัตถุดิบดังกล่าวตามอำนาจที่ได้รับมอบหมายจากกรรมการบริษัทฯ
    และกรรมการบริหาร

6.  ดำเนินงานด้านการตลาดและการขาย
    และทำสัญญาที่เกี่ยวข้องตามอำนาจที่ได้รับมอบหมายจากกรรมการบริษัทฯ และกรรมการบริหาร

7.  ประสานงานการวิจัยและพัฒนาของทุกหน่วยงานในบริษัทฯ
    และทำสัญญาที่เกี่ยวข้องตามอำนาจที่ได้รับมอบหมายจากกรรมการบริษัทฯ และกรรมการบริหาร

8.  ประสานงานกับเจ้าหน้าที่ของรัฐ และให้ความร่วมมือกับเจ้าหน้าที่ของหน่วยงานที่กำกับดูแล
    รวมถึงติดต่อประสานงานกับประธานกรรมการบริหาร

9.  จัดทำงบประมาณรายได้ รายจ่ายของบริษัทฯ ติดตามผลและดำเนินการให้อยู่ในเป้าหมาย

10. จัดระบบและดูแลให้การปฏิบัติงานเรื่องการควบคุมการรับและจ่ายเงินสด
    รวมถึงการกำหนดซึ่งผู้มีอำนาจในการลงนามจ่ายเงิน กำหนดเวลา ช่วงเวลาที่มอบอำนาจ
    วงเงิน
    และเงื่อนไขในการซื้อหรือขายสินค้าบริการซึ่งได้รับมอบอำนาจจากตัวแทนของคณะกรรมการบริหารและคณะกรรมการบริษัทฯ

11. วิเคราะห์และควบคุม ปริมาณความต้องการและราคาของวัตถุดิบทุกชนิด
    ซึ่งรวมถึงเศษเหล็กและโลหะอื่นๆ โดยได้รับอนุมัติจากคณะกรรมการบริษัทฯ
    และคณะกรรมการบริหาร

12. วิเคราะห์ภาวะตลาดและพัฒนาธุรกิจเพื่อหาความต้องการของตลาดทั้งในด้านคุณสมบัติของผลิตภัณฑ์
    ปริมาณความต้องการผลิตภัณฑ์ประเภทต่างๆ ปริมาณความต้องในแต่ละช่วงของปี
    และทำสัญญาซื้อขายที่เกี่ยวข้องตามอำนาจที่ได้รับมอบหมายจากคณะกรรมการบริษัทฯ
    และคณะกรรมการบริหาร

13. ดำเนินการที่เกี่ยวข้องตามอำนาจที่ได้รับมอบหมายจากคณะกรรมการบริษัทฯ
    และคณะกรรมการบริหาร

14. พัฒนาประสิทธิภาพในการผลิตการดำเนินงานและเพิ่มความสามารถในการทำกำไรของบริษัทฯ

15. ดำเนินการเพื่อสร้างผลตอบแทนสูงสุดแก่ผู้ถือหุ้น

  9.3 ค่าตอบแทนกรรมการและผู้บริหาร และค่าใช้จ่ายของบริษัทฯ

  1. ค่าตอบแทนที่เป็นตัวเงิน

  ระหว่างระยะเวลาการฟื้นฟูกิจการ ผู้บริหารแผนไม่รับค่าตอบแทนจากการเป็นผู้บริหารแผน หน่วย
  : ล้านบาท

  -------------------------------------- ---------- ---------- -----------
                                         ปี 2544     ปี 2545     ปี 2546

  ค่าตอบแทนกรรมการจำนวน 1 คน              1.10       1.01       1.50

  ค่าตอบแทนผู้บริหารของบริษัทฯ จำนวน 4 คน ^(*) 7.01       7.10       10.62
  -------------------------------------- ---------- ---------- -----------

  หมายเหตุ * ค่าตอบแทนผู้บริหารตามรายชื่อหัวข้อ 9.2 (4) ซึ่งไม่รวมที่ปรึกษาของบริษัทฯ

  ในปี 2544-2545 มีผู้บริหาร จำนวน 4 คน

  ในปี 2546 มีผู้บริหารจำนวน 5 คน

1.  ค่าใช้จ่ายอื่น ๆ

  ผู้บริหารแผนจะคิดค่าใช้จ่ายตามจริงที่เกิดขึ้นจากการบริหารแผน ทั้งนี้
  ค่าใช้จ่ายเหล่านั้นต้องเป็นไปตามงบประมาณที่ได้รับอนุมัติจากคณะกรรมการเจ้าหนี้

  หน่วย : ล้านบาท

  -------------------------------------- ---------- ---------- -----------
                                         ปี 2544     ปี 2545     ปี 2546

  ค่าใช้จ่ายในการดำเนินงาน (ไม่รวมค่าที่ปรึกษา)   727.75     658.39     1,234.32

  ค่าที่ปรึกษา ^(*)                          75.61      99.36      229.57
  -------------------------------------- ---------- ---------- -----------

  หมายเหตุ * ค่าที่ปรึกษาเป็นค่าที่ปรึกษาของบริษัทฯ ค่าที่ปรึกษาการเงิน ค่าที่ปรึกษากฎหมาย
  ค่าศึกษาอุตสาหกรรม ค่าการศึกษากลับมาดำเนินงานอีกครั้งหนึ่ง

  9.4 การกำกับดูแลกิจการ

  ในระหว่างการฟื้นฟูกิจการ อำนาจในการบริหารและการจัดการบริษัทฯตกเป็นของผู้บริหารแผน
  บริษัทฯมีมาตรการเพื่อให้แน่ใจว่า บริษัทฯได้ปฏิบัติตามหลักการกำกับดูแลกิจการที่ดี
  ตามแนวทางของตลาดหลักทรัพย์ฯ โดยมีการกำหนดให้รายการต่าง ๆ
  ที่บริษัทฯจะกระทำต้องนำสู่การพิจารณาของผู้บริหารแผน
  และผู้บริหารแผนจะดำเนินการตามความเหมาะสม ดังนี้

  1. ภายหลังจากที่ผู้บริหารแผนเห็นชอบ
  หากเป็นรายการที่จะต้องได้รับความเห็นชอบจากศาลล้มละลายกลางผู้บริหารแผนจะยื่นคำร้องต่อศาลล้มละลายกล่าว
  เพื่อให้มีคำสั่งเห็นชอบอีกครั้งหนึ่ง
  เพื่อให้การปฏิบัติการของผู้บริหารแผนเป็นไปตามแผนฟื้นฟูกิจการ

  2. สำหรับรายการที่เกี่ยวข้องกับความขัดแย้งทางผลประโยชน์
  การได้มาหรือจำหน่ายไปซึ่งสินทรัพย์ ผู้บริหารแผนจะพิจารณาด้วยความรอบคอบ
  และต้องได้รับความเห็นชอบของคณะกรรมการเจ้าหนี้

  ภายหลังจากที่บริษัทฯมิได้อยู่ในการฟื้นฟูกิจการแล้ว
  คณะกรรมการของบริษัทฯจะปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of
  Best Practices) ที่เป็นไปตามแนวทางของตลาดหลักทรัพย์
  และจะนำหลักการกำกับดูแลกิจการที่ดี 15 ข้อ (Principle of Good Corporate
  Governance) เป็นแนวทางในการดำเนินงานของบริษัทฯ

  โดยมีการกำหนดโดยบริษัทฯจะได้นำข้อกำหนดดังกล่าวมาเป็นแนวทางในการปรับปรุงวิธีการดำเนินการตั้งแต่การสร้างความโปร่งใสในการทำงานสามารถตรวจสอบได้
  มีการบริหารความเสี่ยง การดำเนินการให้มีการกำหนดจริยธรรมในการประกอบธุรกิจ
  มีการจัดทำระบบควบคุมภายในต่างๆ รวมถึงการให้ความสำคัญและความเท่าเทียมกันของผู้ถือหุ้น
  และการรักษาผลประโยชน์ของผู้ถือหุ้นเป็นสำคัญ
  และผู้บริหารแผนคาดว่าจะสามารถปฏิบัติตามแนวทางการกำกับดูแลที่กำหนดได้
  โดยมีแนวทางในการดำเนินการ ดังนี้

1.  นโยบายเกี่ยวกับการกำกับดูแลกิจการ

  จะจัดให้มีการทำรายงานเป็นลายลักษณ์อักษรเกี่ยวกับนโยบายหลักการกำกับดูแลกิจการของบริษัทไว้
  โดยมีข้อความครอบคลุมถึงสิทธิและความเท่าเทียมกันของผู้ถือหุ้นและผู้มีส่วนได้เสีย โครงสร้าง
  บทบาท หน้าที่ความรับผิดชอบ และความเป็นอิสระของคณะกรรมการ
  การเปิดเผยข้อมูลและความโปร่งใส การควบคุมการบริหารความเสี่ยง และจริยธรรมทางธุรกิจ
  รวมถึงจะจัดให้มีการเปิดเผยในรายงานประจำปีให้ผู้ถือหุ้นและผู้ที่เกี่ยวข้องทุกฝ่ายได้ทราบทั่วกัน

  2. สิทธิของผู้ถือหุ้น

  คณะกรรมการจะจัดให้มีกระบวนการประชุมผู้ถือหุ้นในลักษณะที่เป็นการสนับสนุนให้มีการปฏิบัติต่อผู้ถือหุ้นทุกรายอย่างเท่าเทียมกัน
  โดยในการประชุมกรรมการทุกคน

  สิทธิของผู้มีส่วนได้เสีย

  จะจัดให้มีการกำกับดูแลผู้มีส่วนได้เสีย ในกลุ่มของลูกค้า ฝ่ายจัดการรวมลูกจ้าง คู่ค้า ผู้ถือหุ้น
  หรือผู้ลงทุน หรือผู้สอบบัญชีอิสระ และภาครัฐ
  โดยผู้บริหารแผนรับทราบถึงสิทธิของผู้มีส่วนได้เสียตามที่กฎหมายกำหนดแลดูแลให้มั่นใจว่าสิทธิดังกล่าวได้รับความคุ้มครองและปฏิบัติด้วยดี

3.  การถ่วงดุลของกรรมการที่ไม่ได้เป็นผู้บริหาร

  คณะกรรมการจะได้จัดให้มีการถ่วงดุลของกรรมการที่ไม่เป็นผู้บริหาร
  โดยจะกำหนดจำนวนคณะกรรมการ
  โดยกำหนดถึงสัดส่วนของกรรมการที่เป็นผู้บริหารและกรรมการที่ไม่เป็นผู้บริหาร
  ซึ่งเป็นเรื่องที่คณะกรรมการจะกำหนดด้วยความเห็นชอบจากที่ประชุมผู้ถือหุ้น
  โดยคณะกรรมการจะประกอบด้วยกรรมการที่เป็นอิสระหนึ่งในสามของจำนวนคณะกรรมการทั้งคณะและอย่างน้อย
  3 คน
  ซึ่งคุณสมบัติของกรรมการจะเป็นไปตามคุณสมบัติของกรรมการตรวจสอบตามข้อบังคับของตลาดหลักทรัพย์แห่งประเทศไทย

4.  การรวมหรือแยกตำแหน่ง

  บริษัทจะจัดให้มีการรวมและแยกตำแหน่งอย่างชัดเจน
  โดยอาจรวมบทบาทของประธานกรรมการกับผู้จัดการใหญ่อยู่ในตำแหน่งเดียวกัน
  หรือแยกกันโดยให้กรรมการที่ไม่เป็นผู้บริหารที่เป็นอิสระเป็นประธานกรรมการก็ได้

5.  ค่าตอบแทนกรรมการแลผู้บริหาร

  บริษัทฯจะจัดให้มีการกำหนดค่าตอบแทนกรรมการและผู้บริหาร
  โดยจะกำหนดค่าตอบแทนเป็นการเพียงพอที่จะจูงใจและรักษากรรมการที่มีคุณภาพตามที่ต้องการ
  และนอกจากนี้ในส่วนค่าตอบแทนของผู้จัดการใหญ่และผู้บริหารระดับสูง
  คณะกรรมการจะเป็นผู้กำหนด
  และจะมีการทบทวนและเป็นผู้ตัดสินใจในขั้นสุดท้ายและเพื่อประโยชน์สูงสุดของบริษัทระดับค่าตอบแทนที่เป็นเงินเดือน
  โบนัส
  และผลตอบแทนจูงใจในระยะยาวจะเป็นไปในแนวทางเดียวกันกับผลงานของบริษัทและการปฏิบัติงานของผู้บริหารแต่ละคน
  นอกจากนี้ ในการกำหนดค่าตอบแทนกรรมการ
  บริษัทจะดำเนินการให้เกิดความโปร่งใสโดยจะต้องได้รับอนุมัติจากผู้ถือหุ้น
  และกรรมการจะไม่มีส่วนในการตัดสินใจในการกำหนดค่าตอบแทนของตนเอง
  และในรายงานประจำปี
  กรรมการจะมีการเปิดเผยถึงนโยบายค่าตอบแทนและจำนวนค่าตอบแทนของกรรมการและผู้บริหารระดับสูงตามที่ประกาศของสำนักงานคณะกรรมการกำกับหลักทรัพย์และตลาดหลักทรัพย์กำหนด

6.  ความขัดแย้งทางผลประโยชน์

  จะพิจารณาในเรื่องความขัดแย้งทางผลประโยชน์อย่างรอบคอบ ด้วยความซื่อสัตย์สุจริต
  อย่างมีเหตุผล และเป็นอิสระภายในกรอบจริยธรรมที่ดี ตลอดจนเปิดเผยข้อมูลอย่างครบถ้วน
  เพื่อประโยชน์ของบริษัทโดยรวมเป็นสำคัญ
  บริษัทฯจะจัดให้มีแนวทางพิจารณาในเรื่องความขัดแย้งทางผลประโยชน์

7.  จริยธรรมธุรกิจ

  คณะกรรมการจะจัดให้มีการจัดทำแนวทางเกี่ยวกับจริยธรรมหรือจรรยาบรรณ (Code of
  Ethics)
  เพื่อให้ผู้บริหารแผนและลูกจ้างทุกคนได้รับทราบและเข้าใจถึงมาตรฐานการปฏิบัติตนตามที่บริษัทคาดหวังรวมถึงให้มีการปฏิบัติอย่างจริงจัง
  และจัดให้มีแนวทางพิจารณาในเรื่องการจัดทำแนวทางเกี่ยวกับจริยธรรม

8.  การควบคุมและตรวจสอบภายใน

  คณะกรรมการจะจัดให้มี การจัดทำระบบการควบคุมทั้งการควบคุมทางการเงิน การดำเนินงาน
  และการปฏิบัติงาน (Compliance Control)
  และการจัดการความเสี่ยงและการให้ความสำคัญกับรายการที่ผิดปกติ
  และจะจัดให้มีการตรวจสอบภายในแยกเป็นหน่วยงานหนึ่งของบริษัทและจะจัดให้มีแนวทางจัดให้มีการจัดทำแนวทางดังกล่าว

9.  รายงานของคณะกรรมการ

  คณะกรรมการจะจัดให้มีรายงานคณะกรรมการที่อธิบายถึงความรับผิดชอบของตนในการจัดทำรายงานทางการเงินควบคู่ไปกับรายงานผู้สอบบัญชีไว้ในรายงานประจำปี

  9.5 การดูแลเรื่องการใช้ข้อมูลภายใน

  ผู้บริหารแผนและบริษัทฯ
  มีนโยบายและวิธีการในการดูแลผู้บริหารในการนำข้อมูลภายในบริษัทฯไปใช้เพื่อประโยชน์ส่วนตน
  รวมทั้งเพื่อการซื้อขายหลักทรัพย์ โดยเฉพาะช่วง 1 เดือนก่อนที่งบการเงินเผยแพร่ต่อสาธารณชน
  บริษัทฯจะจำกัดการได้รับรู้ข้อมูลให้อยู่ในวงจำกัด
  โดยได้กำหนดให้เฉพาะผู้ที่เกี่ยวข้องกับการปฏิบัติงานโดยตรงเท่านั้นที่จะได้รับข้อมูล

  ผู้บริหารของบริษัทฯ และผู้บริหารแผนมีหน้าที่ที่จะต้องจัดทำและส่งรายการการถือหลักทรัพย์ของตน
  คู่สมรส และบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์ ต่อ
  กลต. และตลาดหลักทรัพย์แห่งประเทศไทย ตามมาตรา 59
  แห่งพระราชบัญญัติตลาดหลักทรัพย์และตลาดหลักทรัพย์ พ.ศ. 2535
  ทั้งนี้ภายในระยะเวลาดังต่อไปนี้

-   รายงานการถือหลักทรัพย์ครั้งแรก (แบบ 59-1) ภายใน 30
    วันนับแต่วันปิดการขายหลักทรัพย์ต่อประชาชน
    หรือวันที่ได้รับการแต่งตั้งให้ดำรงตำแหน่งเป็นผู้บริหาร

-   รายงานการเปลี่ยนแปลงการถือหลักทรัพย์ (แบบ 59-2) ทุกครั้งเมื่อมีการซื้อ ขาย
    โอนหรือรับโอนหลักทรัพย์ภายใน 3 วันทำการนับแต่วันที่มีการเปลี่ยนแปลง

  ในกรณีที่พบว่าผู้บริหารปฏิบัติไม่ถูกต้องตามนโยบายหรือมาตรการที่กำหนดไว้จะถูกลงโทษตามระเบียบข้อบังคับของบริษัท

  9.6 บุคลากร

ณ วันที่ 31 ธันวาคม 2546 และ 2545 บริษัทฯ มีพนักงานรวม 317 และ 282 คน ตามลำดับ ณ
วันที่ 31 ธันวาคม 2546 และ 2545 บริษัทฯ มีค่าตอบแทนพนักงานรวม 61.28 และ 40.67
ล้านบาท ตามลำดับ

ณ วันที่ 31 ธันวาคม 2546 จำนวนพนักงานในแต่ละฝ่ายมีดังต่อไปนี้

+-------------------------------------------+--------------------------+
| ฝ่าย                                       | จำนวนพนักงาน              |
+-------------------------------------------+--------------------------+
| ฝ่ายหลอมเหล็ก                               | 102                      |
+-------------------------------------------+--------------------------+
| ฝ่ายผลิตเหล็กแผ่นรีดร้อน                        | 64                       |
+-------------------------------------------+--------------------------+
| ฝ่ายวิศวกรรม                                | 28                       |
+-------------------------------------------+--------------------------+
| ฝ่ายบุคลากรและการบริหาร                      | 63                       |
+-------------------------------------------+--------------------------+
| ฝ่ายการขายและการตลาด                       | 3                        |
+-------------------------------------------+--------------------------+
| ฝ่ายบัญชีและการเงินและฝ่ายจัดซื้อ จัดหา            | 16                       |
+-------------------------------------------+--------------------------+
| ฝ่ายผลิตผลิตภัณฑ์ต่อเนื่อง                        | 41                       |
+-------------------------------------------+--------------------------+
| รวม                                       | 317                      |
+-------------------------------------------+--------------------------+

  บริษัทตระหนักดีว่าบุคลากรเป็นทรัพยากรที่มีค่าและมีบทบาทสำคัญในการนำพาบริษัทฯ ให้ก้าวหน้า
  ดังนั้นบริษัทฯ จึงมีนโยบายในการพัฒนาประสิทธิภาพของพนักงานทุกระดับให้มีความรู้ ความเข้าใจ
  และมีทักษะในการปฏิบัติงานทั้งที่โรงงานและสำนักงานใหญ่

  นโยบายการพัฒนาบุคลากร

  บริษัทฯ ได้จัดให้มีการอบรมและการสัมมนาอย่างสม่ำเสมอ
  เพื่อช่วยให้พนักงานมีความเข้าใจในบทบาทความรับผิดชอบมากขึ้น
  อันจะทำให้พนักงานสามารถปฏิบัติงานได้อย่างมีประสิทธิภาพและประสิทธิผลนอกจากนี้บริษัทฯ
  ยังสนับสนุนให้พนักงานและผู้บริหารเข้าอบรม/สัมมนากับสถาบันภายนอก
  เพื่อพัฒนาทักษะในการทำงานและการบริหารเพื่อให้เกิดประสิทธิภาพสูงสุด

  ข้อพิพาทด้านแรงงานในช่วง 3 ปีที่ผ่านมา

  อดีตพนักงานของบริษัทฯ หลายรายได้ยื่นฟ้องบริษัทฯ
  ในเรื่องการละเมิดข้อกำหนดสัญญาการจ้างงานและการยกเลิกสัญญาอย่างไม่ถูกต้อง
  โดยเรียกร้องค่าเสียหายเป็นจำนวนประมาณ 56 ล้านบาท